8. ΠΡΟΕΔΡΙΚΟΝ ΔΙΑΤΑΓΜΑ της 16/24 Δεκ. 1925 (ΦΕΚ Α΄ 418) Περί τροφοδοσίας πολιτικών μαγείρων και πολιτικών υπηρετών της Σχολής των Ναυτικών Δοκίμων. Έχοντες υπ’ όψει το από 15 Δεκ. 1923 Ν.Δ/μα «περί εκδόσεως Δ/των, περί ων προβλέπουσιν οι Νόμ. ΓπΙ και ΓπΘ», προτάσει του Ημετέρου επί των Ναυτικών Υπουργού, μετά γνωμοδότησιν του Αρχηγού του Γενικού Επιτελείου Ναυτικού, απεφασίσαμεν και διατάσσομεν. Άρθρον μόνον.-Οι πολιτικοί μάγειροι και πολιτικοί υπηρέται της Σχολής των Ναυτικών Δοκίμων, διέπονται ως προς τα της τροφοδοσίας υπό των κοινών διατάξεων, των αφορωσών τους πολιτικούς μαγείρους και πολιτικούς υπηρέτας του Πολεμικού Ναυτικού. Καταργούνται αι αντικείμεναι διατάξεις του άρθρ. 92 του από 27 Σεπτ. 1924 Δ/τος «περί οργανισμού Σχολής Ν. Δοκίμων». Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 